**নিরব অভিমান**

বড্ড অভিমানি ছিলাম আমি ,কিন্তু!

এখন আমার অভিমানের জায়গাটা নিভু নিভু মোমের আলো।

কষ্টের মাঝে কান্না লুকাতে শিখে গেছি

অভিমান হলে পারি আমি হাসতে।

মনের আকাশে জমে থাকা অভিমানের মেঘ

এখন আর বৃষ্টি হয়ে ঝরে না।

অভিমান পুঞ্জিভূত হতে হতে

বিচ্ছেদের দূরত্ত্ব অনেক বাড়িয়ে দিয়েছে।

চাপা কান্নায় সিক্ত হওয়া অন্তর

আজ মরুভূমির মতো শুকিয়ে গেছে ।

রয়ে রয়ে সয়ে যাওয়াই এখন আমার অভ্যাস

আর বয়ে বেড়াতে হয়না হৃদয়ের বেদনার রক্তক্ষরণ।

এক বুক অভিমান ছিল আমার

স্মৃতির পাতায় ভর করে ঘুরে বেড়াতো।

ছড়ানো ছিটানো আমার যত অভিমান

এখন আহত পাখির মতো বিশ্রাম নিচ্ছে।

অভিমান আমাকে পুড়িয়ে মৃৎশিল্পের মতো টেকশই করেছে

মান অভিমানের সুরে বাঁধা নেই আর পিছুটান।

মায়ার মোহে প্রিয়জনকে খুঁজে ফিরি ঠিকই

তবুও সব ভুলে জ্যোৎস্নাকে করেছি মায়ার সাথি।

ছোট্ট একটা ভুলে যদি প্রিয়জন যায় দূরে সরে

তাহলে হারানো যা তা হারানোই থাক,যেন আর খুঁজে না পাই।

আমার জমানো যত নিরব অভিমান

ক্রমে ক্রমে হয়ে যাক আকাশ সমান।